Gibraltars kvinnelandslag i fotball

Gibraltars kvinnelandslag i fotball er det nasjonale fotballandslaget til Gibraltar, som er en britisk kronkoloni på sørkysten av Den iberiske halvøy. Landslaget administreres av det nasjonale fotballforbundet Gibraltar Football Association (GFA), som ble opprettet allerede i 1895. Forbundet ble tatt opp som fullverdig medlem av UEFA i mai 2013. Gibraltar ble fullverdig medlem av FIFA 13. mai 2016 sammen med Kosovo, og fikk mulighet til å delta i VM-kvalifiseringer. Selv om fotballforbundet er fullverdig medlem av FIFA og UEFA, har ikke kvinnelandslaget deltatt i VM- eller EM-kvalifisering. Laget har for det meste holdt seg til å spille i De internasjonale øylekene, og deltok for første gang i 2015.

Historie
Kvinnefotball er fortsatt i sin spede begynnelse i Gibraltar, med bare tre lag i den nasjonale ligaen. I 2014 var Gibraltar vert for en utviklingsturnering organisert av UEFA. I sin aller første kamp, tapte Gibraltar 0–1 mot Andorra. Gibraltar tapte alle tre kampene i turneringen for Andorra, Luxembourg og Algarve XI. Siden turneringen var en utviklingsturnering, regnes disse kampene som uoffisielle, internasjonale kamper. 

I juni 2021 spilte Gibraltar sin første offisielle, internasjonale kamp. Kampen endte med 1–4-tap for Liechtenstein.

Siden 2015 har Gibraltar deltatt i De internasjonale øylekene, og spillerne har ennå til gode å delta i en FIFA- og UEFA-turnering, siden det gibraltiske fotballforbundet ble fullverdig medlem av FIFA og UEFA. Men i november 2021 ble det kunngjort at Gibraltar skal danne et J19-landslag som skal delta i kvalifiseringen til U19-EM i 2023.

Resultater i internasjonale mesterskap

De internasjonale øylekene

Inter Games Fotballturnering

Se også 
 Gibraltars herrelandslag i fotball

Referanser

Eksterne lenker 
 Offisielle nettsider 
 Profil hos UEFA.com
 Profil hos FIFA.com

Kvinnelandslag i fotball
Fotball i Gibraltar